Амирабад маданияты
Амирабад маданияты – байыркы Хорезм аймагындагы соңку коло дооруна (б. з. ч. 9-8кылымдар) таандык археологиялык. маданият. 1937-40-ж. Каракалпак Республикасынын Амирабад каналынын аймагында эски турак-жайларды казуу убагында табылган.Аны археолог С. П. Толстов изилдеген. А. мад-тынын калкы уруучулук коомдо жашап, сугат дыйканчылыгы, мал чарбасы менен кесип кылган Амирабад маданиятына түбү жалпак, капталы көтөрүңкү, жылмаланган карапа идиштер, ортосунда чоң коломтосу бар жерүйлөр мүнөздүү. Якке-Парсан 2 туракжайынан жалбырак формасында колодон жасалган жебенин учтары жана аны куя турган калып табылган.

Колдонулган адабияттар
 “Кыргызстан” улуттук энциклопедиясы: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967—14— 046—1

Археологиялык маданияттар‎